钦定古今图书集成/明伦汇编/官常典/第164卷 > 鼓
## 钦定古今图书集成/明伦汇编/官常典/第164卷 > 鼓

景王二十四年冬，鼓叛晋。

按《春秋》不书。按《左传昭公二十一年》“冬，公如晋，及
河。鼓叛晋。晋将伐鲜虞，鼓辞公。”

景王二十五年，夏六月，晋灭鼓。

按《春秋》不书。按《左传》：“晋之取鼓也，既献而反鼓子
焉，又叛于鲜虞。”昭公二十二年“夏六月，荀吴略东阳，
使师伪籴者负甲以息于昔阳之门外，遂袭鼓，灭之，
以鼓子鸢鞮归，使涉佗守之。”

按《国语》：中行穆子率师伐翟，围鼓。鼓人或请以城畔，

而二心，奸之大者也。赏善伐奸，国之宪法也。许而弗
予，失吾信也。若其予之，赏大奸也。奸而盈禄，善将若
何？且夫翟之憾者，以城来，盈愿，晋岂其无是？我以鼓
教吾，边鄙贰也。夫事君者，量力而进，不能则退，不以
安贾贰。”令军吏呼城儆，将攻之，未傅而鼓降。　中行
伯既克鼓，以鼓子宛支来，令鼓人各复其所，非寮勿
从。鼓子之臣曰夙沙釐，以其孥行。军吏执之。辞曰：“我
君是事，非事土也。名曰君臣，岂曰土臣？今君实迁臣，
何赖于鼓？”穆子召之，曰：“鼓有君矣，尔止事君，吾定而
禄爵。”对曰：“臣委质于翟之鼓，未委质于晋之鼓也。臣
闻之，委质为臣，无有二心。委质而策死，古之法也。君
有烈名，臣无畔质，敢即私利，以烦司寇，而乱旧法，其
若不虞何？”穆子叹而谓其左右曰：“吾何德之务，而有
是臣也！”乃使行既献言于顷公，与鼓子田于河阴，使
夙沙釐相之。